
гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ОТЧЕТ

за управлението и разпореждането с общинските имоти на територията на община Златоград през 2009 г.
С Решение № Д 311/ 26.02.2009г. Общински съвет Златоград приема годишна програма за управление и разпореждане с имотите – общинска собственост в община Златоград за 2009г. Програмата отразява намеренията на община Златоград  за управление и разпореждане с имоти – общинска собственост през 2009 г. Тя съдържа:

1.Прогноза за очакваните приходи и необходимите разходи, свързани с придобиването, управлението и разпореждането с имоти – общинска собственост;

2.Описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговските дружества, за учредяване на ограничени вещни права или за предоставяне на концесия;

3.Описание на имотите, които общината има намерение да предложи за замяна срещу имоти на граждани или юридически лица;

4.Описание на имотите, които общината има намерение да придобие в собственост и способите за тяхното придобиване.
Реализираните приходи към 31.12.2009 г. са отразени в следната таблица:

	№

по ред
	Вид дейност
	Очаквани приходи
за 2009 г.
	Реализирани приходи

към

31.12.2009 г. 

	
	А. От управление на имоти - общинска собственост
	
	

	1.
	Отдаване под наем на имущество /помещения и жилища/
	50 000
	55 737,95

	2.
	Отдаване под наем на терени
	14 100
	11 215,87

	3.
	Такса за ползване на пазари, тържища, панаири, тротоари, улични платна и др. 
	6 000
	4 814,62

	
	Всичко от управление на имоти-общинска собственост
	70 100
	71 768,44 

	
	Б. От разпореждане с имоти-общинска собственост
	
	

	1.
	Продажба на имоти-общинска собственост
	140 000
	47 201,00

	2.
	Учредени вещни права
	3 000
	0

	3.
	Постъпления от продажба на земя
	42 000
	50 181,16

	4.
	Постъпления от продажба на превозни средства
	6 000
	0

	
	Всичко от разпореждане с имоти-общинска собственост
	191 000
	        97 382,16

	
	С. Приходи от концесия
	20 360
	19 522,70

	
	Всичко приходи 
	281 460
	188 673,30


Очакваните приходи за 2009 г. от управление на имоти – общинска собственост са     70 100 лв., а реализираните приходи към 31.12.2009 г. са в размер на 71 526,62 лв. Разликата от 1 668,44 лв. е от събрани стари задължения през 2009 г.
От представената справка е видно, че изпълнението на очакваните приходи от управление и разпореждане с общинска собственост за 2009 г. е 51%. Като направим съпоставка най–малко изпълнението е при продажба на имоти – общинска собственост –  33,72%. Започналата през 2007 г. криза, която се задълбочи и влоши през следващите години, е криза на продажбите и приходите, а не криза на разходите. Спадът на продажбите се отрази и при нас. Клиентите просто отказват да купуват.

От предвидените приходи от продажба на недвижими имоти за 2009г. към 31.12.2009г., община Златоград продаде само: 1 мазе в общежитие „Минстрой” и три офиса на втори етаж в бивша сграда Пионерски дом гр. Златоград. На няколко пъти са обявявани процедурите за продажба на мазетата в общежитие „Минстрой” и обособена част – втори етаж от ОДЗ с. Старцево, но купувачи не се явиха. Процедурите за двата офиса в сграда „Пионерски дом” гр. Златоград са обжалвани в съда и още не са приключили. Така също и при обявяване за продажба на превозните средства не се явиха купувачи. 
С Решение № Д 191/24.09.2008г. общински съвет – Златоград, дава съгласие да се предприемат подготвителни действия ок Кмета на община Златоград по реда на Закона за концесиите и правилника за прилагане на закона за концесиите за предоставяне на концесия за услуга за обект: микроязовир „Заставата” в землището на гр.Златоград, местността „Хасидере”. Въз основа на решението се издаде заповед № 137/06.04.2009г., с която се определи обекта на концесия, размера на финансовите средства за извършване на подготвителни действия, екип за организиране и контрол на цялата подготвителните действия за концесията и основните задачи на екипа. Сключен бе договор № 66/09.04.2009г. възлагане за изготвяне на пълен комплект от концесионни анализи за обекта и изготвяне на пълен набор от проекти на документи за подготовката и провеждането на концесионните процедури. С протокол от 09.06.2009г. на комисията по заповед № 137/06.04.2009г. се приеха изготвените концесионните анализи и проекти на документи за концесионна процедура. Още на същата дата се организира съгласуването на проекта за решение за откриване на процедура за предоставяне със съответните органи, съобразно изискванията на чл. 103, т.2 от Закона за концесиите - на областния управител, както и на министъра на отбраната, министъра на вътрешните работи, министъра на околната среда и водите и председателя на Държавна агенция "Национална сигурност", относно обстоятелствата по чл. 12, ал. 2 от закона. Получиха се положителни становища от областния управител, министъра на отбраната, министъра на вътрешните работи и председателя на Държавна агенция "Национална сигурност". С писмо с изх. № 08 – 00 – 2498/30.06.2009г. на Министерство на околната среда и водите се казва, че министерството ще изрази становище по предложението за откриване на процедура след изготвяне на пълна техническа документация (проектна документация, документация от строителство, документация от експлоатация), съгласно изискванията на чл. 135, ал. 1 от Наредба № 13 от 29 януари 2004 г. за условията и реда за осъществяване на техническата експлоатация и съоръженията към тях. Микроязовир „Заставата” е построен в периода на шестдесетте години с цел акумулиране на вода за нуждите на селското стопанство. В община Златоград няма запазена документация за проектирането и строителството на микроязовира. Налична е документация за ремонт на микроязовира от м. ІІ.1995г. За изготвянето на пълна техническа документация(проектна документация, документация от строителство, документация от експлоатация), съгласно изискванията на чл. 135, ал. 1 от Наредба № 13 от 29 януари 2004 г. ще е необходимо да се направи допълнителен разход в размер най – малко на 30 000,00 лв. С оглед на това, че община Златоград не разполага с финансов ресурс за 2010г. микроязовир „Заставата” в землището на гр.Златоград, местността „Хасидере” е предвиден за отдаване под наем, като  това задължение ще се вмени на бъдещия наемател.
В предвидените имоти, които общината имаше намерение да предложи за замяна срещу имоти на граждани или юридически лица и имотите, които общината имаше намерение да придобие в собственост за 2009г. няма реализирани разпоредителни сделки.
Дейността по управление на общинската собственост през изтеклата година бе свързана и предимно с издирване и уточняване на собствеността на територията на Общината, водене на преписки по съгласуване за актуване на имоти общинска собственост, съгласуване и координиране на действията ни с кадастъра и други. През 2009 година се прилагаше и новата наредба за разпореждане с общинска собственост.
Бе разработена и приета от Общинския съвет Стратегия за управление на собствеността до 2011г. и Програма за управление на общинската собственост. Върху действията ни съществено влияние оказа световната криза и стагнацията на пазара, особено този на недвижимите имоти. Основен въпрос, който стои пред управлението на общинската собственост е да се направи анализ кой подход да се наложи - продажба, концесия или наем.





                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

